Video 19 de elevi din Piatra Neamţ, aur la un concurs important în America. Oamenii ar putea supravieţui independent de planetă cu invenţia lor
19 de elevi de liceu din Piatra Neamţ ne-au făcut mândri peste ocean. Au luat aurul la un concurs important de ştiinţă cu o idee remarcabilă: două nave spaţiale pe care zeci de oameni ar putea supravieţui independent de planetă. Americanii au fost daţi pe spate de micile detalii.
- Marea Finală Chefi la Cuțite este miercuri, de la 20:30, pe Antena 1 și AntenaPLAY
Bodrom Dimitrie: Anebris vine de la forma navetei, care seamănă cu un atom. Avem nucleul atomului şi electroni în jurul acestuia, deci a-ul vine de la atom, iar nebris fiind de la cuvântul tenebris, care înseamnă întuneric
Anebris se numeşte una dintre cele două nave spaţiale construite de cei 19 de elevi de la Colegiul Petru Rareş din Piatra Neamţ. La primul proiect au lucrat 8 elevi şi un profesor. La cel de al doilea - Spes Nova - au muncit 11 copii. Fiecare a avut câte o sarcină - de la detaliile tehnice, energia folosită, până la asigurarea hranei.
Elevii au muncit la navă timp de jumătate de an
O idee uluitoare, transpusă deocamdată doar pe hârtie. În practică ar putea fi pusă peste circa două secole.
Mărunţelu Alexia: Termenul limită a fost pe 15 februarie. De atunci am lucrat intensiv. Ne întâlneam în fiecare săptămână, împărţeam idei, mai stabileam întâlniri
Bodrom Dimitrie: Staţia are ca rol acomodarea a 20.000 de persoane, care să locuiască acolo, să vieţuiască, independent de orice altă planetă.
Anul acesta, la competiţia din America au participat circa 29.000 de elevi din 28 de ţări, care au prezentat mai mult de 5.200 de proiecte. Echipa din România a luat aurul.
Dan Grigoruță Oniciuc, profesor fizică: Este o competiţie care stimulează inteligenţa şi mai ales creativitatea copiilor. Atât de puţin dezvoltată în şcoala românească, încă neadaptată, neschimbată. Noi lucrăm mereu la programe, schimbăm programe. Nu le-am schimbat de mii de ani ca să spun aşa
Premierea liceenilor este programată la Los Angeles, la sfârşitul lunii mai. La festivitatea de peste ocean vor fi felicitaţi de somităţi din cercetarea spaţială, cosmonauţi, dar şi piloţi de avioane.